A BIZOTTSÁG 1256/2006/EK RENDELETE
(2006. augusztus 21.)
az egyes tagállamok tojás- és baromfiágazatában végrehajtott bizonyos rendkívüli piactámogatási intézkedésekről szóló 1010/2006/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tojás piacának közös szervezéséről szóló, 1975. október 29-i 2771/75/EGK tanácsi rendeletre (1) és különösen annak 14. cikke (1) bekezdése első albekezdésének b) pontjára,
tekintettel a baromfihús piacának közös szervezéséről szóló, 1975. október 29-i 2777/75/EGK tanácsi rendeletre (2) és különösen annak 14. cikke (1) bekezdése első albekezdésének b) pontjára,
mivel:
(1)
Egyes tagállamok bizonyos, az 1010/2006/EK bizottsági rendelet (3) mellékleteiben szereplő adatokban bekövetkezett változásokról adtak hírt. Ezenkívül három tagállam új rendkívüli piactámogatási intézkedések iránti kérelmet nyújtott be.
(2)
Az 1010/2006/EK rendeletet ennek megfelelően módosítani kell.
(3)
Az e rendeletben előírt intézkedések összhangban vannak a Baromfihús- és Tojáspiaci Irányítóbizottság véleményével,
ELFOGADTA EZT A RENDELETET:
1. cikk
Az 1010/2006/EK rendelet I-VII. melléklete helyébe az e rendelethez csatolt melléklet szövege lép.
2. cikk
Ez a rendelet az Európai Unió Hivatalos Lapjában való kihirdetése napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. augusztus 21-én.